# David Fincher

| David Fincher |
| --- |
|  |
| **Narodenie** | 28.8.196228. august 1962 (63 rokov) Denver, Colorado, USA |
| **Povolanie** | filmový režisér, filmový producent, režisér videoklipov |
| **Roky pôsobenia** | 1984 – súčasnosť |
| **Manželka** | Donya Fiorentino (1990 – 1995) |
|

|  |  |
| --- | --- |
|  |  Filmový portál  Biografický portál |

 |

**David Andrew Leo Fincher** (\* 28. august 1962 Denver, Colorado, USA) je americký filmový režisér a režisér videoklipov známy vďaka jeho tmavým trilerom ako *Sedem* (1995), *Hra* (1997), *Klub bitkárov* (1999), *Úkryt* (2002) a *Zodiac* (2007). Za svoj film *Pozoruhodný prípad Benjamina Buttona* z roku 2008 získal nomináciu za najlepšiu réžiu na Academy Award. Jeho posledný film *Sociálna sieť* (2010) získal priaznivé ohlasy od kritikov.

## Životopis

Narodil sa v Denveri ako syn Claire Mae (rodenej Boettcherovej), sestričky v inštitúcii, ktorá sa starala o drogovo závislých a Howarda Kellyho Finchera, ktorý pracoval ako šéf magazínu *Life* pod menom Jack Fincher. Keď mal dva roky, rodina sa odsťahovala do San Anselma v Marin County, Kalifornia. Ako tínedžer sa presťahoval do Ashlandu, Oregon, kde aj zmaturoval na Ashlandskej strednej.

Inšpirovaný filmom *Butch Cassidy a Sundance Kid* začal vo svojich ôsmich rokoch točiť filmy na 8 mm kameru. Fincher sa vyhol filmovej škole, zohnal si manuálnu prácu vo firme Johna Kortyho Korty Films. Neskôr ho najalo Industrial Light & Magic v 1980, kde pracoval na produkcii filmov *Twice Upon a Time*, *Hviezdne vojny VI - Návrat Jediho* a *Indiana Jones a chrám skazy*. V roku 1984 odišiel z ILM a natočil reklamu pre *American Cancer Society*, ktorá zobrazovala plod ako fajčí cigaretu. Toto rýchlo upútalo na Finchera pozornosť producentov z Los Angeles a dali mu šancu natočiť dokumentárny film *The Beat of the Live Drum* s muzikantom Rickom Springfieldom v roku1985. Ďalej natočil reklamné spoty pre Revlon, Converse, Nike, Pepsi, Sony a Levi's, neskôr začal točiť aj videoklipy.

## Filmografia

### Film

| Rok | Názov |
| --- | --- |
| 1992 | *Votrelec 3* |
| 1995 | *Sedem* |
| 1997 | *Hra* |
| 1999 | *Klub bitkárov* |
| 2002 | *Úkryt* |
| 2007 | *Zodiac* |
| 2008 | *Podivný prípad Benjamina Buttona* |
| 2010 | *Sociálna sieť* |
| 2011 | *Muži, ktorí nenávidia ženy* |
| 2014 | *Stratené dievča* |

### Televízia

| Rok | Názov | Poznámka |
| --- | --- | --- |
| 2013 – súčasnosť | *House of Cards* | Režisér (2 epizódy), výkonný producent |
| 2017 – súčasnosť | *Mindhunter* | Režisér (4 epizódy), výkonný producent |

## Filmografia – herecká

* *V koži Johna Malkovicha* (1999)

## Referencie

## Iné projekty

Commons* Commons ponúka multimediálne súbory na tému **David Fincher**

## Externé odkazy

* David Fincher v Internet Movie Database (po anglicky)
* David Fincher v Česko-Slovenskej filmovej databáze

| Ocenenia a úspechy |
| --- |
| National Board of Review |
| Predchodca **Tim Burton za *Sweeney Todd: Čertovský holič z Fleet Street | **najlepšia réžia za *Pozoruhodný prípad Benjamina Buttona 2008 | Nástupca **Clint Eastwood za *Invictus |
| National Board of Review |
| Predchodca **Clint Eastwood za *Invictus | **najlepšia réžia za *Sociálna sieť 2010 | Nástupca **nevyhlásené** |